CELEX: 31988D0264
Language: el
Date: 1988-04-12 00:00:00
Title: 88/264/ΕΟΚ: Απόφαση της Επιτροπής της 12ης Απριλίου 1988 για τη βελτίωση της αποτελεσματικότητας των γεωργικών διαρθρώσεων στο Ηνωμένο Βασίλειο σύμφωνα με τον κανονισμό (ΕΟΚ) αριθ. 797/85 του Συμβουλίου (Το κείμενο στην αγγλική γλώσσα είναι το μόνο αυθεντικό)

Avis juridique important

|

31988D0264

88/264/ΕΟΚ: Απόφαση της Επιτροπής της 12ης Απριλίου 1988 για τη βελτίωση της αποτελεσματικότητας των γεωργικών διαρθρώσεων στο Ηνωμένο Βασίλειο σύμφωνα με τον κανονισμό (ΕΟΚ) αριθ. 797/85 του Συμβουλίου (Το κείμενο στην αγγλική γλώσσα είναι το μόνο αυθεντικό)  

Επίσημη Εφημερίδα αριθ. L 107 της 28/04/1988 σ. 0048 - 0048

***** ΑΠΟΦΑΣΗ ΤΗΣ ΕΠΙΤΡΟΠΗΣ  της 12ης Απριλίου 1988  για τη βελτίωση της αποτελεσματικότητας των γεωργικών διαρθρώσεων στο Ηνωμένο Βασίλειο σύμφωνα με τον κανονισμό (ΕΟΚ) αριθ. 797/85 του Συμβουλίου  (Το κείμενο στην αγγλική γλώσσα είναι το μόνο αυθεντικό)  (88/264/ΕΟΚ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 797/85 του Συμβουλίου της 12ης Μαρτίου 1985 για τη βελτίωση της αποτελεσματικότητας των γεωργικών διαρθρώσεων (1), όπως τροποποιήθηκε τελευταία από τον κανονισμό (ΕΟΚ) αριθ. 1760/87 (2), και ιδίως το άρθρο 25,  Εκτιμώντας:  ότι η κυβέρνηση του Ηνωμένου Βασιλείου ανακοίνωσε, στις 9 Οκτωβρίου 1987, σύμφωνα με το άρθρο 24 παράγραφος 4 του κανονισμού (ΕΟΚ) αριθ. 797/85 τις ακόλουθες κανονιστικές διατάξεις:  - The Environmentally Sensitive Areas (Pennine Dales) Designation Order 1986 (Statutory Instrument 1986 No 2253),  - The Environmentally Sensitive Areas (The Broads) Designation Order 1986 (Statutory Instrument 1986 No 2254),  - The Environmentally Sensitive Areas (South Downs) Designation Order 1986 (Statutory Instrument 1986 No 2249),  - The Environmentally Sensitive Areas (Somerset Levels and Moors) Designation Order 1986 (Statutory Instrument 1986 No 2252),  - The Environmentally Sensitive Areas (West Penwith) Designation Order 1986 (Statutory Instrument 1986 No 2251),  - The Environmentally Sensitive Areas (Cambrian Mountains) Designation Order 1986 (Statutory Instrument 1986 No 2257),  - The Environmentally Sensitive Areas (Breadal Bank) Designation Order 1987 [Statutory Instrument 1987 No 653 (S 53)],  - The Environmentally Sensitive Areas (Loch Lomond) Designation Order 1987 [Statutory Instrument 1987 No 654 (S 54)]·  ότι η κυβέρνηση του Ηνωμένου Βασιλείου διαβίβασε επίσης τις συμβάσεις-τύπους που πρέπει να συναφθούν με τους γεωργούς·  ότι, σύμφωνα με το άρθρο 25 παράγραφος 3 του κανονισμού (ΕΟΚ) αριθ. 797/85, η Επιτροπή οφείλει να αποφασίσει εάν, ανάλογα με το κατά πόσον είναι σύμφωνες οι διατάξεις που κοινοποιήθηκαν με τον προαναφερθέντα κανονισμό και λαμβανομένων υπόψη των στόχων του κανονισμού αυτού, καθώς και της απαραίτητης διασύνδεσης μεταξύ των διαφόρων μέτρων, πληρούνται οι όροι για τη χρηματοδοτική συμμετοχή της Κοινότητας·  ότι τα μέτρα που προβλέπονται αφορούν την οριοθέτηση των οκτώ ευαίσθητων ζωνών από άποψη προστασίας του περιβάλλοντος· ότι τα μέτρα προσδιορίζουν ικανοποιητικά τις πρακτικές προϋποθέσεις παραγωγής σε συνάφεια με τις απαιτήσεις για την προστασία των ζωνών αυτών και ότι το ποσό ενίσχυσης καθορίζεται σύμφωνα με τις υποχρεώσεις που έχουν αναληφθεί από τους γεωργούς και τις απώλειες εισοδήματος που απορρέουν από αυτές· ότι ανταποκρίνονται έτσι στους όρους και τους στόχους του τίτλου V του κανονισμού (ΕΟΚ) αριθ. 797/85·  ότι ζητήθηκε η γνώμη της Επιτροπής του Ευρωπαϊκού Γεωργικού Ταμείου Προσανατολισμού και Εγγυήσεων (ΕΓΤΠΕ) για τα οικονομικά θέματα·  ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Επιτροπής Γεωργικών Διαρθρώσεων,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  Τα καταστατικά μέσα του 1986 αριθ. 2249, αριθ. 2251, αριθ. 2252, αριθ. 2253, αριθ. 2254, αριθ. 2257 και του 1987 αριθ. 653 (S53) και αριθ. 654 (S54), που ανακοινώθηκαν από την κυβέρνηση του Ηνωμένου Βασιλείου σύμφωνα με το άρθρο 24 παράγραφος 1 πρώτη περίπτωση του κανονισμού (ΕΟΚ) αριθ. 797/85, πληρούν τους όρους για τη χρηματοδοτική συμμετοχή της Κοινότητας στη δράση που αναφέρεται στο τίτλο V του εν λόγω κανονισμού.  Άρθρο 2  Η παρούσα απόφαση απευθύνεται στο Ηνωμένο Βασίλειο.  Βρυξέλλες, 12 Απριλίου 1988.  Για την Επιτροπή  Frans ANDRIESSEN  Αντιπρόεδρος  (1) ΕΕ αριθ. L 93 της 30. 3. 1985, σ. 1.  (2) ΕΕ αριθ. L 167 της 26. 6. 1987, σ. 1.